b'\n_START_ARTICLE_\nDrago\n_START_SECTION_\nIzvor imena\n_START_PARAGRAPH_\nIme Drago je slovansko ime in se najpogosteje pojmuje kot skraj\xc5\xa1ana oblika iz zlo\xc5\xbeenih slovanskih imen s sestavino drag, npr. Dagomir, Dragoslav, Dragoljub in druga. Ni pa nemogo\xc4\x8d tudi nastanek imena Drago naravnost iz pridevnika drag.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Drago: 6.270. Med vsemi mo\xc5\xa1kimi imeni pa je ime Drago po pogostosti uporabe uvr\xc5\xa1\xc4\x8deno na 39. mesto.\n_START_SECTION_\nOsebni praznik\n_START_PARAGRAPH_\nV koledarju je ime Drago skupaj z imenom Karel; god praznuje 28. januarja, 3. junija in 4. novembra.'